OSNOVNA ŠKOLA ALOJZIJA STEPINCA

ZAGREB, Palinovečka 42

KLASA: 112-02/24-01/12

URBROJ: 251-313-24-3

Zagreb, 5.11.2024.

Na temelju članka 11. i članka 12. Pravilnika o načinu i postupku zapošljavanja u Osnovnoj školi Alojzija Stepinca Povjerenstvo za procjenu i vrednovanje kandidata objavljuje

**Odluku o načinu i području vrednovanja i procjene kandidata prijavljenih na natječaj za radno mjesto** **stručnog suradnika edukatora rehabilitatora**

Dana 5.11.2024. godine na mrežnim stranicama i oglasnim pločama Hrvatskog zavoda za zapošljavanje i mrežnoj stranici i oglasnoj ploči Škole objavljen je natječaj za radno mjesto stručnog suradnika edukatora rehabilitatora na neodređeno puno radno vrijeme (40 sati tjedno).

Sukladno odredbama Pravilnika provest će se pisana i usmena provjera kandidata.

Područje provjere obuhvaća metodiku nastave te provjeru stručno-pedagoških i metodičkih kompetencija vezanih za obavljanje poslova predmetnog radnog mjesta, vještine, interese, motivaciju kandidata za rad u osnovnoj školi, dodatna znanja i edukacije, dosadašnje radno iskustvo i postignuća u radu, komunikacijske vještine.

Izvori za pripremu provjere znanja:

1. Zakon o odgoju i obrazovanju u osnovnoj i srednjoj školi (NN 87/08., 86/09.92/10, 105/10-ispr. i 90/11., 5/12,16/12, 86/12 i 126/12- pročišćeni tekst, 94/13., 152/14., 07/17,i 68/18., 98/19, 64/20, 151/22 i 156/23.)
2. Pravilnik o načinima, postupcima i elementima vrednovanja učenika u osnovnoj i srednjoj školi (112/2010 i NN 82/2019.)
3. Pravilnik o kriterijima za izricanje pedagoških mjera (NN 94/2015. i NN 3./17.)
4. Pravilnik o osnovnoškolskom i srednjoškolskom odgoju i obrazovanju učenika s teškoćama u razvoju (NN 24/2015.)
5. Pravilnik o postupku utvrđivanja psihofizičkog stanja djeteta, učenika te sastavu stručnih povjerenstava (NN 67/14,63/20)
6. Pravilnik o pomoćnicima u nastavi i stručnim komunikacijskim posrednicima (NN 85/2024)
7. Pravilnik o broju učenika u redovitom i kombiniranom razrednom odjelu i odgojno-obrazovnoj skupini u osnovnoj školi (NN 124/09, 72/10)
8. Pravilnik o pedagoškoj dokumentaciji i evidenciji te javnim ispravama u školskim ustanovama (NN 98/2024)
9. Protokol o postupanju u slučaju nasilja među djecom i mladima (2024)
10. Pravilnik o načinu postupanja odgojno-obrazovnih radnika školskih ustanova u poduzimanju mjera zaštite prava učenika te prijave svakog kršenja tih prava nadležnim tijelima (NN 132/13)

Poziv na razgovor, odnosno odluku o mjestu, vremenu i trajanju razgovora Povjerenstvo će objaviti na web stranici Škole najkasnije tri dana prije održavanja razgovora.

Svaki član Povjerenstva kandidatima postavlja po tri pitanja i vrednuje rezultat razgovora bodovima od 0 do 10 bodova. Bodovi dobiveni od svih članova Povjerenstva se na kraju razgovora zbrajaju. Konačan rezultat razgovora je zbroj bodova svih članova Povjerenstva podijeljen sa 3. Nakon obavljenog razgovora, Povjerenstvo utvrđuje rang – listu kandidata koji su pristupili razgovoru.

POVJERENSTVO ZA VREDNOVANJE KANDIDATA